Gwendolyn Brooks

Gwendolyn Brooks bila je američka pjesnikinja, književnica i učiteljica. Njen rad se često bavio ličnim proslavama i borbama običnih ljudi u njenoj zajednici. Osvojila je Pulitzerovu nagradu za poeziju 1. maja 1950. za Annie Allen, čime je postala prva Afroamerikanka koja je dobila Pulitzerovu nagradu.

Tokom svoje plodne spisateljske karijere, Brooks je dobila još mnogo priznanja. Kao doživotna stanovnica Chicaga, imenovana je za pjesnikinju laureata Ilinoisa 1968, na kojoj je poziciji bila do svoje smrti 32 godine kasnije. Također je proglašena laureatom pjesnikinjom SAD za mandat 1985-1986. Godine 1976. postala je prva Afroamerikanka primljena u Američku akademiju umjetnosti i književnosti.Busby, Margaret, "Gwendolyn Brooks — Poet who called out to black people everywhere" , The Guardian, December 7, 2000.

Prvu zbirku Ulica u Bronzevilleu objavila je 1945; u njoj najavljuje svoje životno književno zanimanje – rasni angažman bez militantnih usklika tipičnih za mlade; ona pjeva o američkim crncima u potrazi za srećom i ljudskim dostojanstvom navodeći svoje sunarodnjake da razviju vlastiti osjećaj identiteta, kulture, vrijednosti i društveni senzibilitet u smislu osjećaja pripadnosti savremenoj američkoj civilizaciji.

Brooksova piše i o ženama usmjerujući, kasnije, svoje pjesništvo feminističkom pokretu crnkinja. Prema njenim shvatanjima, žene se razlikuju od muškaraca prema onomu što osjećaju i misle, te prema načinu na koji posmatraju svijet. Osim ženskoga senzibiliteta, njeno je djelo važno kao govor demokratske autorke i borbene aktivistkinje u traženju ljudskih prava za sve ljude. Godine 1950. postala je prva crnkinja koja je dobila Pulitzerovu nagradu.

Umrla je u Chicagu 2000.

 Djela 
+GodinaNazivIzdavač1945.A Street in BronzevilleHarper1949.Annie Allen1953.Maud Martha1956.Bronzeville Boys and Girls1960.The Bean EatersWe Real CoolBrooks Press1968.In the MeccaHarperFor Illinois 1968: A Sesquicentennial Poem1969.RiotBroadside Press1970.Family Pictures1971.Aloneness1972.Report from Part One: An Autobiography1982.Black LoveBrooks Press1983.Mayor Harold Washington; and, Chicago, the I Will City1987.The Near-Johannesburg Boy, and Other PoemsDavid Co.1988.WinnieThird World Press1996.Report from Part Two,2003.In Montgomery, and Other Poems
Objavljeno je i nekoliko zbirki sa njenim djelima.
 Reference

Kategorija:Rođeni 1917.
Kategorija:Umrli 2000.
Kategorija:Biografije, Topeka (Kansas)
Kategorija:Američki pisci
Kategorija:Američki pjesnici
Kategorija:Dobitnici Pulitzerove nagrade za poeziju